તેમણે જણાવ્યું હતું કે ભાજપ સરકાર અમદાવાદને મેગા સિટી અને રિવરફ્રન્ટ માટે વિકાસના દાવાઓ કરે છે તે મેગાસિટીનો દરજ્જો કોંગ્રેસના શાસન દરમિયાન મળ્યો હતો. જ્યારે રિવરફ્રન્ટનું ભૂમિપૂજન કોંગ્રેસના તત્કાલિન મેયર હિંમતસિંહ પટેલના સમયમાં કરાયું હતું. ભાજપ સરકાર વીજળી ઉત્પાદન અને વહેંચણીમાં કરોડો રૃપિયાનો ભ્રષ્ટાચાર કરી રહી છે. શિક્ષણ અને આરોગ્ય સેવાઓ કથળી ગઈ છે. અબજો રૂપિયાના એમઓયુ થયાના દાવાઓ થાય છે અને લાખોની રોજગારીની વાતો થાય છે. પરંતુ ગુજરાતમાં લાખો શિક્ષિત યુવાનો બેરોજગારીનો ભોગ બની રહ્યા છે.પાંચ લાખથી વધુ યુવાનોનું ફિક્સ પગારના નામે સરકાર શોષણ કરી રહી છે.